***Lepidophorus*** er en slekt av snutebiller som vanligvis er lett kjennelige på at snuten er høyst dobbelt så lang som bred, og at antennene er knebøyde.

Utseende
--------

Små til middelsstore (de fleste 3 – 12 mm) snutebiller, lettest å kjenne på at snuten er høyst dobbelt så lang som bred, og at antennene er forholdsvis lange og knebøyde. Kroppen er mer eller mindre skjellkledt, som oftest brunlig, men av og til metallisk grønn. **Hodet** er forholdsvis stort og bredt med små fasettøyne, som vanligvis er flate, men kan være kjegleformet utstikkende (hos slekten *Strophosoma*). Snuten er bred og noe flattrykt, enkelte har neppe synlig forlenget snute i det hele tatt. Antennene, som sitter festet nær snutespissen, er temmelig lange og slanke, og ender i en klubbe som bare er litt bredere enn antennesvøpen. Hos en del slekter (særlig *Otiorhynchus*) åpner gropene som antennene sitter festet i oppover, og antennefestene er synlige ovenfra. **Brystskjoldet** (pronotum) er bredere enn langt, bredest rundt midten, med rundede sider. Oversiden er høyt hvelvet og ofte dekket med små knøler. **Dekkvingene** er enten ovale eller parallellsidige med tydelige skuldre. De har tydelige punktrader og også ofte rader av oppstående, hårlignende skjell. Hos en del arter er dekkvingene sammenvokst. Flygevingene er i så fall tilbakedannede, og de kan ikke fly. Beina er middels lange og ganske kraftige. Forlårene har ofte én eller flere tenner på undersiden, mellom- og baklårene er kølleformede.

Levevis
-------

Larvene lever i jorden, av ulike slags røtter, mens de voksne billene gnager på blader og knopper av mange forskjellige planter. De voksne billene har et allsidig kosthold, og er sjelden knyttet til spesielle plantearter. Disse billene kan finnes mellom løvstrø eller under steiner, mange av artene i fjellområder.

Utbredelse
----------

Slekten er utbredt i Nord-Amerika og Øst-Asia.

Systematisk inndeling
---------------------

**Treliste**
* Ordenen biller, Coleoptera Linnaeus, 1758
	+ Underordenen Polyphaga Emery, 1886
		- Gruppen (infraorden) Cucujiformia Lameere, 1938
			* Overfamilien snutebiller, Curculionoidea Latreille, 1802
				+ Familien snutebiller, Curculionidae Latreille, 1802
					- Underfamilien **bredsnutebiller, Entiminae** Schönherr, 1826
						* Stammen **Alophini** LeConte, 1874
							+ Slekten ***Lepidophorus*** W. Kirby, 1837 - 13 arter
								- *Lepidophorus alternatus* Van Dyke, 1930
								- *Lepidophorus angulatus* Buchanan, 1936
								- *Lepidophorus bakeri* Buchanan, 1936
								- *Lepidophorus inquinatus* (Mannerheim, 1852)
								- *Lepidophorus lineaticollis* Kirby, 1837
								- *Lepidophorus pilifrons* Kirsh, 1889
								- *Lepidophorus plumosus* Buchanan, 1936
								- *Lepidophorus pumilus* Buchanan, 1936
								- *Lepidophorus raineri* Van Dyke, 1930
								- *Lepidophorus rainieri* Van Dyke, 1930
								- *Lepidophorus setiger* Hamilton, 1895
								- *Lepidophorus thulius* (Kissinger, 1974)
								- *Lepidophorus transmarino* (Mannerheim, 1852)

Referanser
----------

1. ↑  «Artsdatabankens artsopplysninger». Artsdatabanken. 16. oktober 2020. Besøkt 16. oktober 2020.

Eksterne lenker
---------------

* *Artikkelen er ikke koblet til Wikidata*